
مفتون اميني 

1

ايللر گئتديلر

ساري آتلار كاروانيندان دوشمه ميش

ماوي چايين اهمالجا آخيشي لا

ايللر گئتديلر.

ايللر

يئني جه دامادلاركي اوزگون ايديلر

سون قوروش لاري دار گرده ك لرين ياريمچيق يانان

چيراغ لاري اؤنونده فايدا وئرمه ميش!

ايللر گئتديلر

ايللر گئتديلر و اؤزلريله سئوگي ني ده، ماهني ني دا آپارديلار

آلماني، اوزوگو، قدحي، گزمه گي و اوچو شؤدا آپارديلار!

سحر يئلي چيرپيناركن، اوتانسين شمعين وفاسيندان

سحر كؤچن لر گئجه دوستلاري ايله وداع لاشمايينجا

ايللر گئتديلر

لحظه لر قالديلار

سون فورصت، نه قدرده آزراق و قورخوداجاق

ياديگار قالميش بير سيگارتك، مسلول بير شاعيرين يانيندا

بير عؤمور يانديريلماميش.

2

دردهاواسي 

عاطيفه‌جان! 

ياديندامي گنج‌لي ييميز 


كي بيلمزايديك گوندوزلرنه ساياغ گلير 


و گئجه‌لر نه جور اؤتور؟ 

تا كي عؤمرون ياريسيندا 


ايليق ليق و ياريمچيق رنگ‌لرله دولو آنلاردا 

بالا – بالا آنلاديق كي 

يولون ياريسيندا آدديم‌لار و دقيقه‌لرده آزجا آغيرلاشيرلار 

يورقون لوق‌لار ايستي له‌شركن قانلاردا سويوقلاشير 

اوزامانلار ايدي كي 

گوندوزلر چاليشماق دان و گئجه‌لر خيال قورماقلا دولو ايدي 

و بيز سايمادان ياناچارچي ليق‌دان 

اؤز- اؤزوموزه اومودوئره‌رك دئييرديك: 

بوگون ده پيس يا ياخشي كئچدي 

يا بو هفته‌نين ده بئلي سيندي! 

و يا آي باشينادا چوخ قالمادي ... 


  

اوندا ايدي كه چوخ گئج ولاب قوجا چاغ 

ايستي و سويوقا طاقت سيز هر چيلله كئچديكجه عادتله دئييرديك 

قيش‌دا أريدي 

ياصاباح بيريسي گون‌دوركي يئيين بير يئل گله و يايي دا آپارا 
و ايندي بوم- بوش بير آندا 

اوزبه اوز دووارا گؤزتيكه رك 

اي آينا اي صاف اوره‌ك  سندن سوروشورام 

كي حقيقت ده‌ و سوندا 

سينان كيمدير؟ 

أري‌ين ندير؟ 

ويئل قووان هانسي‌دير؟ ... 

3

سورغو- سؤال 

پولسوز پاراسيز بيركيشي 




اولابيللم 

قادين‌سيز بير كيشي‌‌كيمي 



ياشايا بيللم 

اينام سيز بيركيشي تك 



اؤله بيللم 

وطن سيز بيركيشي 



قالا بيللم 

آمما اويئرده كي بير وجدان استخدام ائتمك 

ايكي جيزما ايسته‌يير تكجه مؤهور 

اورداكي بيرداغ باشيندا درين دن نفس چكمه‌يين تاواني 

تاريخي جعل ائتمك‌دن آغير راق‌دي. 

اورداكي مسلول بير اوشاقي اؤلدورمك 

باليق توتماق‌دان راحات راق ‌دي 

اورداكي جوشغون و آزاد اور‌ه‌يين قاني 

بير فاحشه نين 

انليك وكيرشانيندان اوجوزراق‌دي 

من اوردا هيچ قالانمارام 

چيغيرمادان 

 
سس‌سيز و سميرسيز بيركيشي!

4
بولوتلار و غم لر

بيرجه تانري 

و مين‌لر بولوت، مين‌لر گؤي‌ده 

و هربولوت 

هر گؤي‌ ده بير باشقا چئشيد


  

بيرجه دونيا 

و مين‌لر غم، مين‌لر اوره‌ك ده 

و هر غم 

هر اوره‌ك ده بير آيري تهر 

يئل‌لر 

بولوتلاري گتيريرلر 

و ياغيش سيزلاري آپاريرلار 

خاطيره‌لر 

غم‌لري گتيريرلر 

و آغلاييش سيز لاري آپارميرلار 


  

 بولوتلار 

و غم‌لر 

توزاناق و سولغون غم‌لر 

كي‌تكجه رنگ‌لري و گؤز ياشلاري بولوتلارا بنزه ييرلر 

كاش 

بوندان آرتيق بير- بير لرينه بنزه‌رديلر 

يا هئچ زامان و اصلا ... 

5

گونـلر 

گونلر گؤي‌دن كئچيرلر 

بولوتلاردان قاباق 

گونلر ياددان چيخيرلار 

جاواب وئريلميش مكتوب لاردان قاباق. 

گونلري بوكوروك (ضيافت‌دن سونراكي سفره‌لرتك) 

گونلري دري‌ريك (ياي دان اؤنجه چيخميش گوللرتك) 

گونلرين‌ها مي‌سيني توردوك دن‌سونرا 

باشقابير زاد قالماياجاق 

توپراق 

و 

قارانليق‌دان سئواي. 

گونلر آغ زيروه لرده، آزجا چوخراق قاليرلار 

آمما 

سويوق، و چورموش

6
نازلي جان

نه چوخ بورجوم واريدي 

نه آرتيق طاماحيم 

بوننان بئله چوخ آز بير گئجه‌ني، راحاتجا صبحه چاتديرميشام 

گيجه‌لدن و قاريشيق‌ يوخولار گؤرمه‌دن 

آزاراق ديليمه  نه گليب دئمه‌دن 

... و داليرام حيرته‌كي ندن هردن و گاهدان 

يوخوگؤره‌رك، گؤروره‌م كي آييلميشام 

تانري‌يا شوكر ائده‌رك 

يا آزجا دوشونه‌رك 

يئنه‌ همان رؤيايا،  يا كابوسا دالميشام 


  

 اي نازلي‌جان، 

شايد، اوكي ايندي اؤز ياشاييشيم دئييره‌م اونا 

سونوندا  خيال دان باشقابيرزاد اولمايا 

يوخوما گلن آييلماق خيالي كيمي ... 

7

شعرین سیرری

اولدوزلاري سايماغا كيمسه، 

كيمسه يوخ‌ايدي 

چيچك‌لره ياخين لاشماغا 

بويالارا آدقويوب 

سيرلارا حيران قالماغا 

تانري،  اينسان ياراتدي. 

آمما اينسان 

بو ايش‌‌لره‌ بوسبوتون گؤيولسوز 

بو ايدي كي‌ تانري، عشقي ياراتدي. 

و او اولدوز‌لاري سايدي 

گول‌لرين عطريني آلدي 

بويالاردا آدسيز- سانسيز قالمادي 

سايسيز اشاره‌لر و چوخلي نشانه‌لرده بيلدي 

آمما اؤزگه بيلمه‌سين دئيه‌، گيزلتدي‌ هامي‌سين 

اوراجان  كي گؤزه‌ل ليك‌لر، سؤيله‌نمه ميش قالدي 

و آنلاييش‌لار ائشيديلمه‌ميش 

او ايدي‌كي تانري سؤيله‌دي 

بير پارا سئو‌گي‌لرله، دولغون بير خيال ياشانسين 

يوم يوموشاق بير سؤزايسه

و شعر، دوغرولدي اوگوندن. 




8
سؤيله‌ييش 

سو دئييردين 

دنيز گؤروردوم 

داش دئييردين 

داغ گؤروردوم 

ياپراق دئييردن 

اورمان گؤروردوم 


  

آه! 

هاميسني بيردن دئه 

نه گؤروره‌م؟ 

-
 جاماق باغلاميش بيرداش 

و پالچيق‌لي سو 


  

وه،   دونه‌ني نه گؤزل بئزه ميشدين 

و بوگونه‌ نه كؤتو. 

9
تكجه بير باهار 

 سولغون دومانلي داغ اتك لريني پاييز‌دا گؤردوكده 

باهار ياديما دوشور 

كي بونلار بيرگون نه ايديلر؟ 


و نه‌لري  وارايدي؟ 

و يايي يادا ساليرام 

اونداكي قيشين قارلا بورونموش كندلريني گؤرورم 

كي بونلارين بيرگون نه‌لري يوخ‌ايدي 



و نه دئييل ديلر؟ 

آمما-  و افسوس- 

او واخت ‌‌كي آينادا اوزومه باخيرام 

قوجاليقدان باشقا هيچ نه‌يي گؤره‌نميرم 

كئچن باهاردا و ياي‌دا دا گؤرودوغوم كيمي 

اوندا ديل‌اوجو اهمالجا اوخويورام 


آجي‌ليق‌لا 

كي من اي كاش نه ا ولا بيلرديم

اولمايا 

ايللر بويو أت دن سوموك دن قوخوجو بيرتولوق 

ياتكجه بير باهار! 
10

دردها واسي  

گونشين گؤزل ليگي 

گؤز قاماشديران پارلاق ايشيق‌دا ايتميشدي 

و سنين گؤزل ليگين 

سئوگي‌ دولو محبتين‌ده. 


  

 اوندان  اؤنجه‌كي گئجه‌نين آييني سئچه‌م 

يا سحرين گونون 

بيلمم نه اولدوكي بيردن 

آغ بير توزگؤي اوزون آلدي 

و سرين كؤلگه سنين اوزونو 


  

 ائله او آندا ايدي 

كي‌سن و گونش، هر ايكي نيز گؤزل لش‌دي‌نيز 

او، گؤي اوزه رينده تانري گؤزونده 

سن، يئر اوزونده منيم ايچون. 

11
ديل اوجو
 سولغون دومانلي داغ اتك لريني پاييز‌دا گؤردوكده 

باهار ياديما دوشور 

كي بونلار بيرگون نه ايديلر؟ 


و نه‌لري  وارايدي؟ 

و يايي يادا ساليرام 

اونداكي قيشين قارلا بورونموش كندلريني گؤرورم 

كي بونلارين بيرگون نه‌لري يوخ‌ايدي 



و نه دئييل ديلر؟ 

آمما-  و افسوس- 

او واخت ‌‌كي آينادا اوزومه باخيرام 

قوجاليقدان باشقا هيچ نه‌يي گؤره‌نميرم 

كئچن باهاردا و ياي‌دا دا گؤرودوغوم كيمي 

اوندا ديل‌اوجو اهمالجا اوخويورام 


آجي‌ليق‌لا 

كي من اي كاش نه ا ولا بيلرديم

اولمايا 

ايللر بويو أت دن سوموك دن قوخوجو بيرتولوق 

ياتكجه بير باهار 

بيرجه قيزيل گول ايله؟ 

1356 
يئل قووان
عاطيفه‌جان! 

ياديندامي گنج‌لي ييميز 


كي بيلمزايديك گوندوزلرنه ساياغ گلير 


و گئجه‌لر نه جور اؤتور؟ 

تا كي عؤمرون ياريسيندا 


ايليق ليق و ياريمچيق رنگ‌لرله دولو آنلاردا 

بالا – بالا آنلاديق كي 

يولون ياريسيندا آدديم‌لار و دقيقه‌لرده آزجا آغيرلاشيرلار 

يورقون لوق‌لار ايستي له‌شركن قانلاردا سويوقلاشير 

اوزامانلار ايدي كي 

گوندوزلر چاليشماق دان و گئجه‌لر خيال قورماقلا دولو ايدي 

و بيز سايمادان ياناچارچي ليق‌دان 

اؤز- اؤزوموزه اومودوئره‌رك دئييرديك: 

بوگون ده پيس يا ياخشي كئچدي 

يا بو هفته‌نين ده بئلي سيندي! 

و يا آي باشينادا چوخ قالمادي ... 


  

اوندا ايدي كه چوخ گئج ولاب قوجا چاغ 

ايستي و سويوقا طاقت سيز هر چيلله كئچديكجه عادتله دئييرديك 

قيش‌دا أريدي 

ياصاباح بيريسي گون‌دوركي يئيين بير يئل گله و يايي دا آپارا 

و ايندي بوم- بوش بير آندا 

اوزبه اوز دووارا گؤزتيكه رك 

اي آينا اي صاف اوره‌ك  سندن سوروشورام 

كي حقيقت ده‌ و سوندا 

سينان كيمدير؟ 

أري‌ين ندير؟ 






فريدون مشيري 
1
كوچـه 

كوچه‌دن آيلي گئجه‌ سن يوخ ايكن من كئچه‌ره ك 

سن ايچون تام ووجودوم بيرگؤز اولوب هر يئري گزدي 

وارليقين‌دا قدحه اوخشاري واردي 

سني گؤرمك هوسيله داشيري 

اولورام من ده همان سئوگيلي عاشيق 

دلي چيلغين يئنه جاندان سئويري 

جان ائويمده گول اولوب پارلادي يادين 

باغ اولوب گولدو بوداغين 

عطر اولوب ساچدي خيالين 

ياديمدادير گئجه چاغي او كوچه دن كئچمه‌ ييميز 

قول آچيب قاناد چاليب كيم اولمادان گزمه ييميز 

اوتوروب آخار سويا گؤزتيكه ره‌ك  باخماغيميز 

دونيانين سيرلاري آخماقدا قارا گؤزلرينه 

حيران‌ ايديم گؤزه‌ليم من ده سنين گؤزلرينه 

گؤي اوزو صاف گئجه آرام 

بختي ميز شاد، زامان آزراق 

آي‌دا سالخيم‌لاريني سو اوزونه تؤكموش‌ايدي 

بوداق‌لارين أل آياقي آي اوزونه چؤكموش ايدي 

داش‌دا گول ده گئجه‌ده چؤل ده بوتون وارليقيني 

اونودوب آخميش ايدي دان اولدوزون ماهني سينا 

هله‌ده اونوتماديم سن دئديگين سؤزلري من 

بو عشق دن كنار گزيب 

آخان سويا نظر قيليب 

سو دئديگين آيناسيدير 

تئزجه قاچيب چيخيب گئدن عشق‌لرين سئودالارين 

سني كي بوگون باخيش‌لارين بير سئو‌گي‌يه ماراقلي‌دير 

باخ صاباحا اؤز كؤنلونه اؤزگه‌لره آسلاقلي‌دير 

اونودوب آتماق ايچون بو عشقي سن، چيخ‌سفره اوزاقدادور. 

سؤيله‌ديم بو عشق‌دن واز كئچه‌مم 

سندن قوپوب من سفره چيخماغي هئچ باشارمارام 

باشارسام‌دا ائده‌نمه‌رم 

ايلك گوندن كي‌كؤنول بوسئوگي‌يه قانادلانيب 

بير گؤيرچين تكي من داميزا هي- هي قوناراق 

سن منه‌داشدا ووروب قووماغا هي داشلاناراق 

هئچ قورخماديم، هئچ قاچماديم. 

سؤيله‌ديم سن اووچوسان من ده بو داغين‌ مارالي 

تورونا دوشمه‌گه يئر قالمادي گزديدم يارالي 

بو عشق‌دن و از كئچه‌مم ، باجارمارام ائده‌نمه‌ره‌م 

گؤزياشي آخدي بوداقدان 

گئجه‌ني قوشدا قاناد چالدي اوزاقدان 

اينجي‌ييب آغلادي اوچدو 

گؤزياشين تيتره‌دي گؤزده 

آي‌دا گولدو عشقينه گؤي‌ده 

ياديمدادير باشقا جاواب سونرادان هئچ آلانماديم 

آغلار قاليب غصه‌دن هئچ اويانماديم 

بو عشق‌دن كئچن‌‌مه‌ديم 

هئچ قورخماديم، هئچ قاچماديم 

كئچدي ظلمت‌ده بوتون غمده گئجه، هم اوگئچه هم ده صاباحلار 

و ورغونوندان عاشيقيندن آلمادين هئچ ده خبرسن 

نه ده اصلا كئچي‌سن كوچه‌دن هردن. 

سن سيز آمما نه دئييم نه كئفده كئچديم كوچه‌دن.
 ترجمه تاريخي
7/8/79
2
اثرسيز سئحير 

دولدور قدحي 

يانديريجي بو اودلو آلوولو سودا 

چوخداندير درديمه درمان دئييلي!

بوقدح لركي دال بادال بوشالير 

اودلو دنيز ديركي آخيرجانيما هردم 

دالغالار اوالسام‌دا 

ندنسه بوغولماق بيلمه ييرم. 

 من ايچگي له شرابين سئحيرلي سمندي ايله 

دريالارا عالم لره چاتميشام 

قيزقين فيكيرلرين اولدوزلو چؤل‌لرينه 

ياشام‌لا ئولومون تانينماز حدودلارينا 

يونگول آياق خاطيره‌لرين چيچك له‌نن  كوچه‌لرينه 

خاطيره‌لر شهرينه گئتميشه‌م. 

داها آمما چاخيردا 

يوخويا ياتاقاچاتديرمايير مني. 

اي عشقين قارتالي 

ال چاتماز قايالارين چنلي باشيندان 

اوچ عؤمرومون غملي چؤلونه 

آپارمني اوراكي چا‌خيردا شراب‌دا آپارمايير. 

ائله اولدوز سوز بخت سيزم كي 

قارتال گوجوده يئتمه‌يير مني آپارماغا 

حيات يولوندا 

بوقدر تلاش چيرپينماق و  ايستك‌دن سونرا 

اوره‌ك‌دن سسله‌نيرم:  سو ... سو ...! 

داها آللانماق‌دا مني سراب تك آلداتمايير. 

دولدور قدحي ...  

يئل قووان هانسي‌دير؟ ...

 شهلا بهاردوست 
"شهلا بهاردوست" ون حيات و ياراديجيليغي

شهلا بهاردوست فارسجا يازان گؤركملي شاعيرلر دن دير. او 1959-نجي ايلده تهران دا دوغولوب تحصيلاتيني يوكسك درجه ده دوام ائتديره رك ، نئچه ايل لر معلم چي ليك له مشغول اولوري. سونرا،هم ياشاماق و هم عالي تحصيليني دوام ائتديرمك اوچون آلمانا گئديري . او ايندي " هامبورگ " شهرينده ياشاياراق پداگوژي ساحه سي نين ايجتيماعي قولوندا فعاليت ائديري. شهلا بهار دوست اروتيك و ليريك مضمون لو شعرلري ايله ، يئني ليك داليجا گزه ن بير شاعير دير. او 14 شعر كيتابي نين مؤليفي اولاراق چاپ اولموش اثرلريندن " ياشيل رويا "، "چيپلاق چيرپينتي لار " ، " دامجي لار" و" يئني فصيل " كيتابلاريني آد آپارماق اولار . شهلا بهاردوست ون شعر حاققيندا بئله بير قئيدي وار : " شعر دونياسي ، رويالار عالمي دئمك دير. شعر ، زمان لا مكان چرچيوه سيني سينديراركن ، دوشونجه لره قاناد وئرير و دويغولارا جان ..."

1
سئوگي سئويم آيه لري  

گؤروب سني دَره رك 

آرزولاردان ، رويالاردان

سالخيم – سالخيم 

ناغيل لارا ماهني لارا آسلاييرام .

سني من

 نفس لريم له

ساز جانينا، جالاييرام

ديكسه نمه دن قورخمادان

قوجاق – قوجاق باغريما 

دويونله ييب، دولا ييرام .

يئل لرين قاناديله 

بوتون گونو اَسه رك

گئجه اولجاق سني من 

دالغالارا قالاييرام .

سني ايسلاق لايلا لاردان 

شلا له لر آخيشيندان

اوغورلاييب پاي آليرام

يئرده قالميش بولوتلاردان،

ياغيش لارين عطيريندن 

كؤينك گئييب قايناشيرام .

سني ياش تر ووجودوما 

ايستي – ايستي ياپديريرام 

سني آدسيز فصيل لردن 

يالنيز اولجاق قاچيرديرام

لحظه لرين ايچينده كن 

جان جان دئييب ، 

داد آليرام.

باهار چاتيب گولله نه رك

سني من

بوغدا ائديب گؤيه رديره م

نوروز گونو هف سينه جان

قويوب سني سئير ائديره م. 

سني عشقين 

 سئويم سئوگي آيه لريله

كؤنلومه من

 يازاراق

اسكي قانون هر نه وارسا 

اوزه رينه خط چكيره م .

جوه جوه دئييب نسيم لر له

قاناد چاليب اوچوشاراق

گول يارپاقين سن سانيرام

قوجاقلاييب قوخلاييرام .

سني سولار نغمه سينه

هئي اوخونوب 

هئي قوشولان ماهني سينا 

رقصين گولو 

لاپ دا اؤزو ظن ائديره م.

چيچك لرين اَته يينده 

فواره لر اوزه رينده 

قارانقوش لار قاناديندا

سن ايله هئي فير لانيرام

رويالاردان ، آرزولاردان 

سني دَريب اؤزباغريما 

نه كي وار باسديريرام .

كپه نك لر شوق ايله سن 

اوخو سن

من له اوخو

سئوگي سئويم آيه لرين!

هامبورگ 2008 

2
 گئجه نين سَسي

نه فيشقا ، نه ده بير ته يَر سسي

يول دان گئچه ن ده يوخ 

 سس بئله يوخ دور !

گئجه آمما شئيطانليق لا 

قوجا خلوت كوچه لرده

 قولاغي سس ده

دايانيب دير گولوري .

نَدَنسه آمما پيچيلتي لار 

فَوّاره لرين شيريلتي سي نان

 اِهمالجا اَسَن يئل ايله

گئجيشسه ده

 بالا- بالا گليري . 

آيين ايشيقي دير 

و  چاتماغين چاغي

أل لر گَزَه رَك سا چلا ر قاراسين 

آخير نَدَن اينجه بئله 

سيم سيخ  وورور حلقه بئله 

د َلي چيلغين اولور تئله .

سحره تك اويناييب او خوسالار دا

سئويشمك سئويلمه ك  

داد لار وئريري .

اونودار كن زاماني 

دينجه لمه دن ياتمادان 

گؤرور لر اؤزلرين 

يئل لر بئلينده

گون باتان واخ لارين 

قيزيل گؤلون ده . 

سيرّ ايله دولو گؤزلر ايله

اَسنه ركن آيريليب

يولا دوشورلر 

آزميش ديده ر گين 

جوموب گئدير لر .

هم فيشقا ، هم ته يَر سسي

" يئنه گؤروشه ريك " دئيه سئوگي سسي

ياواش آستا

 قولاقلارا گليري !

هامبورگ ، 26آپريل 2007

3
ماهني

گئجه نين اَن اوزون خييا بانيندا 

مين لر آدسيز كوچه نين آراسيندا 

ياتمادان چيرپينير

 باشيم منيم 

كئچيب گئتميش 

خاطيره لر ياتا قينا

آدديم لير اوزاق دا بير اوفوق يئنه .

شَهَر اودتوتوب ياناركن آخشامي

شعرين جاني دا بوشالير نوردان 

دووارين هرچا تيندا دولانير تيكرار

قالاراق حيماسه ، گئري ده يالنيز .

درين دن اََسنه ييب گؤزآچسام دا گر

گؤزله ره م يا تمادان ، 

بير قوجاق باهاري يئنه .

بوش بير ياتا قين

 كناريندا بئله

تومارام بير اوزوگون

 قاشيناهله 

صوبحه تك ورق لر كن قانون كيتابيني

هانسي آلاو يانديريب دي

 گؤره سن ائويمي؟

سوفره يه قارقيش دا ياغارمي مگر؟

سينيب گيزلن مه يي هئچ ده سئومه دن 

قالخام گرك آياقا داها

اَزيليب اينجي سه م تاپدانسام دا گر.

سالاراق يولومو 

عشقين،

 سون قصيده سين دن

يازام من گرك 

 يئپ يئني

ماهني لار داها.  

4
تقويم 

گئديره م ،

باش آشاغي بير يولدا

بير پارچا بولودلا

دامجي – دامجي گله ن ياغيش لا

اِهمالجا اَسَن يئل له .

گاه دان گونش ، 

ساچلاريما گؤزآتيري 

چاي دا آخيري

آياقيما دولاشيري 

چيچك لرده 

دووارلاردا اويناييري

عطيرلري

جان ائويمه ساتا سيري.

بير قوشون اوخوماسي 

مني حالدان حالا قويوري

نَفَسيمي آچيري

كيمسه يه اَل دَبَرتمه دن

 يولدان گئچه ن وارسادا 

اونلارا گؤز سالمادان .

گئديره م

قاماشان گؤزلريم له 

گؤيون تاغي آلتيندان

بير گؤي كي رنگي ده ،

ياريمچيليق گؤيه چاليري.

ايلك باهار دا يولدادير 

 هامي دئيير

گليري

گليشي آمما نئجه دير

گؤره سن  اونوددوغوم شن ليك لره

شاد بير ماهني قوشاجاق مي ؟

اوزومون شكليني ده 

يادينا سالا جاق مي ؟

بيليرمي كيمسه دن آلا سوراغيمي؟

آليرسا من دن نيشان آمما 

آه لاريمين تيكراريندان

كؤنلومون ايظطيرابيندان

گونده مين يول يودوغوم خاطيره لردن 

اونا هئچ نه دئمه يين .

اونا بير قارانقوشون

 سئويم دولو آوازيندان

هله سؤنمز،

 ايشيلدايان بير شام دان

سارماشيق لي پنجره دن

آلاچيق دان

كؤلگه ليك ده دايانان

ايكي صندل ايله بير ميز دن  دانيشين .

بيليره م گلمه سه ده

آسيلييام هله من

 بير كيشي نين قاناديندان 

كؤينه يينين ياخاسيندان .

چاتارچاتماز گئديره م

گون باتانا چاتيرام 

تقويمي ورق ليره م.  

هامبورگ  2007

حميد شهانقي 

جيـران 

سئويم دولو اوجا سسلي ماهني‌لار 





قالدي ديلده قورودي 

ايندي تكجه دينله ديگيم 




بوغاز دابير اينيلتي‌دير 



 


سسي باتميش قوشلار دياريندان 








جيران !  جيران! 

آنجاق سنده دؤزمه ييرسن 




داملا - داملا  دريرسن 






گؤز ياشلاريمي گيرده- گيرده 

بير داغ بويدا يوكوسن 



قالاييرسان-  سريرسن 





اوره‌گيمه اينجه-  اينجه! 

أل اوز گؤز يوم ماوي رؤيالردن! 

باخ آنجاق 

يانيب قابارميش أللريمه 

اون جوت خيردا آچيق معصوم گؤزه 

هم ده يوزلرجه گؤزله‌ين 



ياشيل، ماوي، قارا گؤزه! 

اونود رؤيالرين ياشيل ليقين 



ياسا باتميش قوشلارسسي 





بوغازيمدا سوسدولار! 

تكجه أللري‌نين يوموشاق ليقين ايسته ييره‌م 





بالاجا بير ماهني‌نين دا 







اهمالجا اوخونماسين 




اوخوماسام اؤللم جيران 







اؤللم! 




ميرهادي مظلومي

شن ماهني
 

قارلي دومانلي ذيروه لر ده
ديم ديك بويلانان بير داش قايا تك

قيريش لي آلني نين اوچوروم لاريندان
تَر سوزور آخين ـ آخين
گوله سي ييرميش ياناقينا
و قانلا بولاشاركن
يول آچير كؤكسونون يائقين چؤلونه!

يالنيزليق آمما شاختا بوران تك كيريتسه اونو
يئنه سؤتمز يئنيلمه ز بير قايادير
تونقال لار اؤنونده
شاشير مي شيق اونون
نه دئييب سؤيله مه سينه
و بيلينمير هانسي ماهني، نغمه لرله
قولاقلاردا جان تاپاجاق دير
اوره ك لره نور ساچاق دير!

هامي گؤز تيكيب محزون لوغونا
و سوسان يورقون گؤزلرينه!

مين لر يارا اولسادا دؤيوشجول ووجودوندا
دونان قانلارا باخمادان
قارتال غورورلو قيروولي باخيش لاريله
اؤلوم جايناغيندان قورتولان سون و يالنيز
بير سَلَحشور كيمي
اؤزونو آلاولي تونقال لارا آتيب
ققنوس كيمي ياناجاق دير گؤره سن مي؟
كيمسه بيلمير بير آن سونرا اولانلاري
ائل‌ده سوسقون،سؤزده سوسقون،كؤنول‌ده كي كؤزده سوسقون.

آمما بيردن
قوجامان تئل لي سازين
چيخارير كؤينه ييني
سؤي سؤيله يير، بوي بويلايير
قارانليق ديزه چؤكوب
پارلايان اولدوز اولور
شن لي ييميز سونسوز اولور.

صوبحه جان دويمايير، چالماق دان اوخوماقدان
هايقيريري، باغيريري
كوراوغلونو سسله ير كن
نبي ني هايلاييري.

سحره چاتماغا سحره جان
قان تر ايچره سحري ايسته ييري.

و صوبح اولمادان
آشيق قيريلميش سازي نين قيزيل تئل لريله
اوخويور دورمادان بير سون ماهني سيني
پاره ـ پاره كؤنول له، دؤيوش دن چيخان
اي ييت قهرمان تكين!

اولاجاق حاديثه ني بيلمه مك كيمي
زامان كئچمه دن دايانيب سانكي
و آشيق سؤيله يير تئل ـ تئل اولموش سازينان:

»آچيل سحر، آييل سحر
گونش اولوب اوره ك لره
بيلك لره، ديلك لره
دونيا واركن زمي لره، دَنيزلره
جالين سحر!«

گئجه دن آز قالميشدي
و سحر ياخين ايدي.


    
 حبيب حسن نژاد   
  سنه نه شاعيريم

نه اولورسا اولسون شاعیریم ، سنه نه 

یاشاییش بیـــر تَــهَـــر اؤزو عـــــذاب  دیر

اؤلــوم مین لــــر جـــانی قالخـیب آلاراق   

اؤلـــن اینسان ســــا گـر  اؤزو ثواب دیر

گونلرین شَن اولسون احوالین داخوش

قـدح لــــــــرده گولسون شـراب لا دولو 

آل بـــوخــــاقلی نار یانـاقـلی گـــؤزه لـه

دئدیگین شـعـر ائله دوزگــون جواب دیر

 یوخسول لوق گرده گی ائدزین تاجیری  

 ســــولــدورارکَن اینجـــه بئللی قیـزلاری

آنــــــالار اینتحار دونـــــون گئـــیه ر لـــــر  

آســـارلار اؤزلـــــــرین ، چــاره طناب دیر

دیده ر گین بیـــر قـوجـا سینیخمیش آتا

 گــــــؤرونسه آرایـیر قورقوشوم لو دام 
داریـــخــما ســـیخیلما کی آخــتاردیقی

 بیـــر جوان دان قالان عَکیزلی قاب دیر

بو عصــــرین جانانی اولماق اوچون ده

 قاتیش ســـن یوگایا ، فــــورمونو  قورو

 هـــــردن ده گونش ده حـــامـام توتـگونا

ایناناق دونیاکـی  گـول دی گولاب دیر .

انزاب خوئي

قفس‌دن بير هاراي
كيم ام كيمسه يم
اولمايا بير هئچ؟!

يادا بير قوجا لئي لك كي دوشوب عشق دن آيري
قوناراق بير آغاجا گؤزلري ياشلي
اولمايا بير سينميش آغاجام
گئجميش‌دن ايندي يه، زامان جايناغيندا!

بوداق سيز كؤلگه سيز يالقيز بير آغاج كي
كؤكونون جيل لرين سئل لر سؤكوبدي
يوياركن تورپاقين مين لر بلالر.

بير آغاج كي سانكي اونودوب ائللر
و آچمايير چوخداندير سئيره چيخانلار
بير سوفره نن زولو اونون اؤنونده.

دوست هله قالسين اويانا
دوشمان نييه گلمير شماتَته بير آن
بير يئرده كي قوشلاردا قاچير بوداقلاريم دان.

اومودلار آرزولار حياتيم دا دا
قانادلارين تؤكه رك
لاپ دا اولام ياشيل بير چينار
حتتا خيال لئي له يين دَه ده
داها يوخدور گؤيول
سئوگي سي اولمادان اوچماق هَوَسي.

قورو بير بوتادا اوتوروب باخسام دا
دؤنمه دن گئتمه دن گئچميش لره، صاباحلارا
آواره ديدَرگين شاشيب قالميشام
نَدن فيرلانيرام اؤز دؤوره مه من
گيجه لَن باشيملا سوسوب تومسام دا.

سينيخميش سيخيلميش حوزون لو اوره ك له
اَسن يئل لرين نغمه لريله
ماهني لار جوشسادا دوداقلاريم دا
سسيمه سس وئرمه يير تكجه بير قوش دا.

ايضطيراب لار جانيمدا، جانا گلسه ده
سئوگي سيز يوخدور قراريم داها.

كيم ام كيمسه يم بيلمه سم ده گر
قاچيب گيزلين مك ايله يوخومدور ايشيم
قوجامان دونيادان اومود اوممادان
گونشه گؤز تيكيب ائلينه يانان
تانيش بير سسي گؤزلورم هله!

گؤزو يول دا گؤزله ين
بالتالانميس بيري يم كي
يابير نغمه ايله
ايشيل ـ ايشيل ياشيل ليقي تاپاجاغام
ياداكي جان سيز نعشي مي
يول دان كئچي بير اي ييت
بايراق تك قوللاريندا داشي ياراق
بير شاعير قلبيني
شن گون لره سوناجاق دير.

ليلا حكمت نيا (متولد 27 تیر 1370(
1
گؤز ياشلاري
قارداشيمين اللري حنالي دير
وشنليك دن،
چيچه يي چا تد ير آدامين.
منيم ده تورشاميش تورشو تك
اوره گيم گئد يب بولاناراق
هله ده شاشقينام
كسيب بيچمك لره
سؤكوب تيكمك لره
والده اولان ايپ اوجلارينا.
...ا ل چكين مندن
باشيمي يولسام دا
ساچلاريم دان آزاجيق واردير 
كئچل ليك دن دئييل،
اؤزوم گلميره م. 
گوْشه ين گؤزيا شلاريم گؤزلريم ده سه
يئنه ده سئويره م
نييه كي قارداشيم دير
گؤز ببهييم دير.
چال چاغيردي و قارداشيم داما د
اولان اولسادا قيسمت ا يميش
و آلني مين يازيسي.
منجه آمما
كؤپك اول باجي اولما!
 جانيمدان آجي لار چيخينجا
و خاطيره لر
الك دن كئچيب اونودولونجا
دئمه يه بير سؤزوم واردير
اودا گلينه كي اوره يين يانسين سنين
قارداشيم محشر دير
 و به يين بّي لييينده هئچ سؤز يوخ! 
ترجومه:12/5/86

 2
      یالان نییه؟
با شلاردا بیر باش قالماییب
گیج کیمی یم
هئچ نه ده آخمیر 
نه او باشدان
 نه بو باشدان
ایچه م بلکه سطیر – سطیر
زووولده یه م شعرلر تکین.
کوف گئدیب تاولانماغا
تابیم دا یوخ گوجوم ده یوخ!
چیراغ لار قیرمیز اولسادا
یئر آمما یام یاشیل
دایانماق دان اوت بیتیب دیر
آیاقلار آلتدا.
یاشیل ایشیق
 گؤز آتیری
بوی بوخونی شیمشاد کیمی
بورنوز چیخار دیر آدام دوزی.
گز دئییب گزه رک
دؤنموشه م لاپ من گزه
ایصفهان سوغاتی تک.
ساچلاریم بوینومدان اینجه
آغزی یوموق بیر سئرچه تک
کیملی ییمی جیلید له ییب
جیلدیمی کیلید له ییب
 دؤنسه م ده دؤنوری
ایشلر بیردن چؤنوری
 ائو ده آنام نومره لری
تاپیپ بیرد ن سؤکوری.
کؤنول آمما جوموری
سنی گؤرجک توموری.
دئسه م ده سئوگی یه
 سئودام دئییل سن
بوراخمور قولوم دان
یاخام دان چکیر.
دئدیک لریم یالان پا لان
آزجا آمما قالان قولان
سئویم تکین قولاق بوران
شعره دؤنوب اوره ک ییخان.
تیخیلیب تیخما کیمی
سیخسادا خیرخیرانی
 یالان نیییه
پالان نییه
یول اوسته ن ییغسام دا من
درده ده یمزدردلر کیمی
شعرلرین
 هر بیر سؤزون
شاعیرم اینان منه.
ائل لرده هئچ آلماز بوگون
گؤرسه بیر زاد
 تؤکونتودور!


 
اسماعيل لطفي
تورپاق و شكيل
قارشيندايام
سينميش بير كولونگ تك
و دوغرانميش يونولموش داش كيمي!

گؤزله مه هيچقيرتيمي
يا كَدَردن آغري دان سون باغيرتيمي
حتتا گوجوم يوخ قاچام باري.

سن گلمه يينجه
اينان كي سولموش گونَشه م
و مين لر گئده ر گلمز يول!

هئچ سوروشوب سوراخلاشيرسان مي
هانسي داش آلتيندا
هانسي اوچان قاناد قاتيندا
ايتيرمي سن كئچميش ده كي
قوجامان يورقونونو؟
باخ گؤر نه يانيب توتوشموشام
تام گئجه مين، قووورلانان گئجه سينده!

من بو شَهَر، چؤكوب ييخيلماسين دئيه
قوربان دئييلميش نذيره م
تورپاق دولو شكيله م
شايد ده كؤهنه سوسموش دووارا ميخلانان
بوش بير چرچيوه كي
قالماييب قاچماغا اوندا گوج داها!

سن گلمه يينجه
گليب بورا چاتمايينجا
اينان كي سولموش گونشه م
و مين لر گئده ر گلمز يولون
يول دا قالميش پوزقونو!




شهريار گلواني
سن ومن

خيال لار ايلديريم لي قانا دلارلا
عاطيفه ني ايشيل ـ ايشيل پارلاتسادا
باخيش لارين كسكين لي يي
و دوشونجه نين درين لي ديركي
بير قلم ين رقصيني
شيمشك لره چئويرير.

سن ايله من
بير عؤموردي يوللارداييق
و آدديم لاريميز بياض پارلاق ديلك لرتكين
آچيق آيدين اولسادا
هله بير سير كيمي هوندور داغ كيمي
گيزلي دير ايتيب دير دومان دا چن ده!

بو قيزيل توپراقين گؤزل گؤيچك قيزلاري
»اورين« ين سئيرينه چيخان آنلاردا
آديني بير ماهني تك سسله يه جك لر
و دوداقلاري بير غونچه تك
سندن آلاراق، گول چيچه يين عطريني
ياياجاق لار عشق ين رنگيني!

اينسانلار اينسانليقي ياشادان كيمي
بو ياشار تورپاق دا دا
ياشارليق وارسا
قلمين مين لر آت كيمي كيشنه يه رك
سنين لال حنجره ني سسله ده جك لر.

سن ايله من
اوزون ـ اوزون يوللارداييق
گؤرونمز سئحيرلي بؤيوك سيرلارتكين!



امینه علی محمد لو
1

ویصال
سوسموش بیر گئجه نین قا رانلیقیندا
داد سیز یوخولارین بوش شوشه لرینده
آخار کن خیال ین اهمالجا  آخیشیندا
ندنسه ده ییره م
 داش لا هؤرولموش بیر دووارا من.
آیریلیق دان دیکسه نیب سینما سام دا ا گر
دالیرام ایشیقا ، صوبحه گونشه
و دیل دوداق دا چئینه نن
قونشو لارین غئیبه تینه.
اوره ییمی اوخشایان بیر ویصال آمما
ساعاتین زنگی له ایللر بویودور
سار ماشیق گول لرین جاندان قو پان عطرینی
 هئی چیله رکن دویغو ما
دا لیرام بیر گؤرو شون حسرتینه
وقوللاریمدان گولله نن بیر گولوشون
حئیرتینه !
27/3/86
2
سونون باشلانیشی
سونوما چاتا راق
سوسموش وسولغون
جومموشام حئیرانلیقا
هئچه پوچا بنزه ر بیری کیمی.
اوز چئویرسم ده رویا لا را
هله ده شاشقینا م
نه اولدو بیردن بیره؟
آنجاق بو دویغو ایله کی بیتیب توکنمک ده ایسه،
 بیر باشلانیش وار
دایانیب گوًزله یه رک یئنی بیر گونش دوغوشونو
آسیلمیر گؤزلریمدن داها
حتتا سالخیم قَدَر
شیرین قیسا بیر یوخو!
شاید ده گؤز له ییره م
گول آچاراق بیر پنجره
اوفوقون سینه سیندن،
آسیلا هؤروک هؤروک
خیالیمین باغچا سیندان
نور گؤزه سی ساجاق ساجاق.

27/3/86
3
سئوگی نین اوتایی
گله رکن بیری عشقین گئدیشیند ن
عشق ایله دولو با خیشینی
اولدوز لو سؤز لر له سپدی کؤنلو مه.
بوروندو یاشامیم
چیچه گه گوله
وسئویم له سئوگی 
کؤ ک آتدی وارلیقین
أن درین لیگینده.
محبت دن د ا شا را ق
بؤلمه گه گلمی شم
ایسته گی سئومه گی سن ایله داها.
قفس لر سینارا ق آتیلسین گرک
اولا رسا آ داملار
اینسان سا بو گون .
قورتو لوش گؤیلرینده قانادگره رک
عشقین سماسی دا
دَ یَر اوچما قا
اینان سن منه.
ضميمه لر :
دوترانه از احمد كايا سروده ي يوسف حايال اوغلو 

تولد در ترکیه ومرگ در  فرانسه (خقته در گورستان پرلاشز پاریس)
سراينده ي ترنه ها : يوسف حايال اوغلو
1

ماسه تن بوديم 

 ماسه تن بوديم 

سه مفتون ... سه خنياگر ... سه فشنگ 



با سوگند و خشم‌مان 


نازلي جان، بديرخان 




و من 

فرازها  و ستيغ‌ها را 


گريزي از بلاها نبود



تانام ما بود! 

مصلوب بوديم 


با باري از گناه 



بر صليب تفنگ هامان. 

افتاده بر خاك 


با گوشي به صدا و  دستي بر ماشه 


دستان سردمان را با تلخي شوكران 



گرم مي‌كرديم و زير لحافي از ستاره 



با انديشة دريا 



در آغوش هم غنوده و 



حس تنهايي را 




تجربه مي‌كرديم. 

قاتق نان‌مان بود و نغمة سرودمان 



هول شب و بيم فرود و بانگ شغالان ! 

سينة نازلي جان پر از عطر آويشن بود


به هنگامي كه با لرزشي به خود پيچيد! 

پنهاني به او خيره بوديم و دل 



هواي كوچ داشت. 

شايد كه نازلي‌جان را گم كرديم 

 

در ساز يك چوپان و شايد هم 



كرم شبتابي بود كه خيزيد و خزيد و دگر باره 






هيچ و هيچ ... 

شاپركي خرد و بي‌جان ماند به وديعه پيش ما 

وقتي كه چون گلوله 

شعله در آتش خود كشيد و خاموش شد. 

مرال كوهساران وحشي ... نازلي جان!

موج زلفانت چون طوفان،  سهمگين ... نازلي جان! 

قرارمان بوم ومرز ستارگان نبود ... نازلي جان! 

اي از خانة جان زخمي ... نازلي جان! 

نازلي جان! ... رسته گل دشت ييلاقها 

نازلي جان! ... پروانة عشق دل من 

نازلي جان!... شيفته و مجنون سراپا هيجان 

نازلي جان! ...  سرو جانت مرگ را ارمغان 

زخمي و بي‌ياور 



شكست خورده ره سپرديم و دل 



صد پاره و مغموم بود



پشت‌سر حس مرگ ...  پشت سر سكون و خاموشي 




افتان و خيزان مي‌رفتيم 




و چشم‌هامان همه به 






نازلي جان 






كه جايش خالي بود. 

فاتح مغرور تنگناها 


بدير خان را 



در بلندا و پيچ در پيچ گردنه 



از پشت زدند




او را كه شانه‌هايش 




 آشيان تفنگ بود و همچون سيلي 




آرام و رها 





پنهان  مي‌غريد. 

مرگ با تيغ و زهرش 

سر بر كشيده همچون گزنه‌اي 



درختي واژگون را مي‌ماند 




در روشن مهتاب! 

با اشكان سر ريز 

پلك‌هايش را بستم و 



دلگير و غمناك 



سكوت نبضش را 




گوش سپردم. 

شوخي‌اش انگاشتم ...  گفتم كه بيدار خواهد شد 




و شررهاي اجاق را 




برهم زده و سيگاري خواهد گيراند. 

آه ! اگر مجالي بود


به وعده‌‌اش صادق بود 


دريغا چون نازلي جان 



او هم نخواهد بود. 

عاصي كوهساران تيره ...   بدير خان 

آبي چشمانت پرجلال .... بدير خان 

اي دشنة شب‌هاي خاموش و پر ظلام 

بدير خان  ...  اي خون خشكيده در سفيدي پيرهنم ! 



اي هيولاي تاريكي‌ها 



اي در كمين نشسته‌ها را بلاي جان 



آه  كه باورم نمي‌شود پايانت 



با من سخن بگو ...  بدير خان 



اي كه مزارت 





عقابان را كاشانه است! 

ماسه تن بوديم 

سه گل ... سه عطر انتحار 

بدير خان، نازلي جان 



و من صبحي ...  






تاريخ ترجمه  اسفند  76
2
بی تو می روم
با تو بودن را مجالی نیست
شبانه خواهم رفت
دستانم را میشویم و گناهانم را نه
تا به محشر
حلالم کن!
خوابت را پریشا ن مکن
می خزم ومی روم 
همچون آبی که نرم وروان  است
از سرا نگشتا نم.
جسم وجفا یم که نبود
جان من جا نا نه باش 
باگله ها وشکوه ها.
بی تو میروم 
سواره وبر گرده ی بلا 
با درد ها یم 
و دندانی روجگر
 مثل تیری رها و کوهی گدازان
داغ وشعله ور. 
دست من از جان بریده وگونه های تو
 از عشق دریده
اما باز هم لبخندی بزن
سردهم اگر باشی
با تیپایی به در 
باز هم می روم
یکه وتنها
بی تو و ترانه هایت
که غنوده بر سازم.
چهره ام اما خواهد ماند
هزار پاره وبی هیچ اشکی
گریه را نفرین کرده ام.
بد رود
با تو، سگها و پرنده هایم
بی هول وهراس باش
 می روم بی رد پا یی
گم گشته ونهان
با ما شه ای چکا نده برمغز
همپای آتش و آذرخش.

حميد شهانقي 
1
از تو 

گرية من براي ديروزهاست 

خندة من نثار امروز 



اما فردا 




آويزه‌اي كه از آن خواهم آويخت! 

نغمه خوانان شاخسار 




به گريه‌ام وا مي‌دارند 

كلاغها به خنده‌ام مي‌اندازند 




در پناه‌ گل سرخي، سايه‌ساري مي‌جويم! 

ديوارها، سرشك‌ چشمانم مي‌شوند

دريچه‌ها گلخند لبانم 




دلم را به آواز كوچه مي‌سپارم! 

با اندوه خويش گريه مي‌سازم 

براي آنان مي‌خندم 




از تو مي‌آويزم ! 









بهار  75 

 2
 دوستت مي دارم 

گلچرخ نور بود 




فروغ دستان تو 

وقتي كه از آنسوي رود 




دوستي را آواز مي‌داد! 

در چشمان تو خوشيد 




آشيان داشت و ليك با من 

بيم جان بود و هول شبي درد آلود. 

آه برادر 

روشني را دريغم مدار ! 

